ભારતમાં ઓરિસ્સાના પુરી પછી ગુજરાતમાં અમદાવાદની રથયાત્રા સૌથી જુની, સૌથી મોટી અને સૌથી ભવ્ય માનવામાં આવે છે. આ અતિ પાવનકારી યાત્રા નિર્વિઘ્ને સંપન્ન થાય તે માટે અમદાવાદના જમાલપુર વિસ્તારમાં આવેલા જગન્નાથ મંદિર ફરતે ચુસ્ત પોલીસ બંદોબસ્ત ગોઠવવામાં આવ્યો છે. આ રથયાત્રા સવારે 7 વાગે મંદિરથી નીકળશે અને સરસપુરમાં આવેલા મોસાળમાં પહોંચ્યા બાદ, ભોજન અને આરામ લઇ સાંજે નીજી મંદિર પરત પહોંચશે. આ રથયાત્રામાં પહિંદવિધિ માટે ગુજરાતના મુખ્યમંત્રી આનંદીબેન પટેલ અને કેન્દ્રીય માનવ સંસાધન મંત્રી સ્મૃતિ ઇરાની કરાવવાના અહેવાલ છે.